Ha Ön a Microsoft 365 Családi csomagjára fizet elő, előfizetését megoszthatja legfeljebb öt, Önnel egy háztartásban élő személlyel. Minden olyan családtag, akivel megosztja az előfizetését, telepítheti a Microsoft 365-öt az összes készülékére, de egyszerre legfeljebb öt eszközön lehetnek bejelentkezve.
Ha hozzá szeretne adni valakit az előfizetéséhez, látogasson el az https://account.microsoft.com honlapra, és a felhasználó felvételéhez kövesse a képernyőn megjelenő útmutatásokat. Ezután minden hozzáadott személyt e-mailben tájékoztatunk a teendőkről. Miután a címzettek elfogadják a meghívást, és elvégzik a szükséges teendőket, az adataik – többek között az általuk telepített példány – megjelennek az Ön saját fiókjában. Ha nem kívánja tovább megosztani valakivel az előfizetését, illetve el szeretne távolítani egy eszközt, azt megteheti az https://account.microsoft.com weboldalon.